**2021 жылғы 30 наурыздағы отырыс.**

Қоғамның 2021 жылғы 30 наурыздағы Директорлар кеңесі «Самұрық-Энерго» АҚ Жарғысына, «Самұрық-Энерго» АҚ Директорлар кеңесі туралы ережеге, «Акционерлік қоғамдар туралы» Қазақстан Республикасының Заңына сәйкес мына мәселелерді қарады:

- Қоғам Басқармасы Төрағасының (CEO) Қоғамның өткен кезеңдегі қызметі туралы есебі.

- Қоғамның экономика және қаржы жөніндегі басқарушы директорының (CFO) есебі.

- Қоғамның 2020 жылға арналған жылдық қаржылық есептілігін алдын ала бекіту және оны Қоғамның Жалғыз акционерінің бекітуіне шығару туралы, Қоғамның Жалғыз акционеріне Қоғамның таза табысын бөлу тәртібі және қоғамның бір жай акциясына белгіленген дивидендтің мөлшеріне қатысты ұсыныстар беру туралы.

- Қоғамның басқарушы қызметкерлері мен Корпоративтік хатшысының 2020 жылға арналған ынталандырушы НҚК картасының орындалуы жөніндегі есепті бекіту туралы.

- 2020 жылдың қорытындысы бойынша Қоғамның басшы қызметкерлеріне сыйақы төлеу туралы.

- 2020 жылдың қорытындылары бойынша Қоғамның 2018-2028 жылдарға арналған Даму стратегиясын іске асыру жөніндегі іс-шаралар жоспарының орындалуы жөніндегі есепті бекіту туралы.

- Жасалуына Қоғам мүдделі мәмілелерді жасау туралы.

- Екінші деңгейдегі банктерге есептелген мәннен асатын баланстық және баланстан тыс міндеттемелер бойынша Қоғамның лимиттерін белгілеу туралы.

- Қоғамның Ұзақ мерзімді қаржы салымдарының жобаларын іске асыру қағидаларын бекіту туралы.

- «Energy Solutions Center» ЖШС Бас директорының лауазымдық жалақысының мөлшерін, еңбекақы төлеу және сыйлықақы беру шарттарын тағайындау, белгілеу туралы.

- Қоғамның ішкі аудит қызметінің 2-ші деңгейлі аудиторының өкілеттігін тоқтату туралы.

- 2020 жылдың қорытындысы бойынша Қоғамның корпоративтік басқару кодексінің қағидаттары мен ережелерінің сақталуы/сақталмауы туралы есепті қарау туралы.

- Қоғам Омбудсменін тағайындау және өкілеттік мерзімін белгілеу туралы.

- 2020 жылға арналған түзетулерді ескере отырып, Қоғамның Даму жоспарының орындалуы жөніндегі есепті бекіту туралы.

- Негізгі тәуекелдерді сипаттай және талдай отырып, тәуекелдерді, сондай-ақ 2020 жылғы 4-тоқсандағы қоғамның тәуекелдерді мейлінше азайту жөніндегі жоспарлары мен бағдарламаларын іске асыруға қатысты мәліметтерді басқару туралы есепті бекіту.

- 2020 жылдың 4 тоқсанының қорытындысы бойынша Қоғамның инвестициялық жобалары бойынша инвестицияларды игеру бойынша есепті қарау туралы.

- 2020 жылдың қорытындысы бойынша Қоғамның Цифрлық трансформациялау бағдарламасының іске асырылу барысы жөніндегі есепті қарау туралы.

- Қоғамның «Комплаенс» қызметінің басшысы мен бас менеджерінің 2021 жылға арналған мақсаттар картасын бекіту туралы.

- Қоғамның Ішкі аудит қызметінің 2021-2023 жылдар кезеңіне арналған Стратегиялық жоспарын бекіту туралы.

**Директорлар кеңесінің мына мүшелері қатысты:**

**Б.Е. Қарымсақов, А.К. Жәмиев, Андреас Сторзел,**

**Хоакин Галиндо, Б.Т. Жоламанов.**